

 **OBČINA PREVALJE**

**Trg 2/a, 2391 Prevalje**

Številka: 6101-0001/2018-25

Datum: 4. oktober 2018

**ODBOR ZA KOMUNALNE ZADEVE IN VARSTVO OKOLJA**

**OBČINE PREVALJE**

**PREDLAGATELJ:** Župan, dr. Matija Tasič

**ZADEVA:** POTRDITEV DOKUMENTA O IDENTIFIKACIJI INVESTICIJSKEGA PROJEKTA: SKUPAJ ZA VARNI JUTRI, v okviru Lokalnih akcijskih skupin (v nadaljevanju LAS) Mežiške doline.

**NAMEN:** S potrditvijo ali zavrnitvijo predloga dokumenta Občinski svet Občine Prevalje odloči o nadaljevanju ali zaustavitvi projekta. S potrditvijo dokumenta bo projekt »Skupaj za varni jutri« prijavljen na 4. Javni razpis za podukrep 19.3., ki ga je razpisalo Ministrstva za kmetijstvo, gozdarstvo in prehrano.

**STOPNJA POSTOPKA:** Predlog za obravnavo na seji Občinskega sveta

**PRAVNA PODLAGA:** Uredba  o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/2006, 54/2010 in 27/16),

17. člen Statuta Občine Prevalje (UGSO, št. 70/2015)

**POROČEVALEC:** Viktorija BARBIČ, Direktorica A.L.P. Peca d.o.o.

**Glavni cilj investicije:**

Investicija – nakup in montaža petih AED aparatov na območju Občine Prevalje.

Oblikovanje strokovne skupine v kateri sodelujejo strokovne osebe, ki že delujejo na svojih območjih in so strokovno podkovane v zadevni tematiki

Priprava, oblikovanje in tisk Priročnika in ostalih informativnih materialov, ki bodo enaki za celotno območje sodelujočih LAS

Priprava in izvedba delavnic za posamezne ciljne skupine na območjih vključenih LAS. Na območjih, kjer tovrstno usposabljanje še ni utečeno, prve delavnice pilotno izvedejo inštruktorji iz drugih LAS ali pa združena ekipa inštruktorjev, ki jo sestavi strokovna skupina projekta

**Ocena finančnih posledic:**

Vrednost projekta znaša 80.547,38 EUR, z vključenim DDV. Vsaka od občin projekt sofinancira v višini 15 % upravičenih stroškov, prav tako pa pokrije tudi znesek DDV. Pričakovana nepovratna sredstva – 61.054,65 EUR predstavljajo 85,00 % upravičenih stroškov.

**Tabela 2: Vrednost investicije po stalnih cenah z upoštevanjem deleža lastnih sredstev po posamezni Občini, z DDV:**

|  |  |  |  |  |  |
| --- | --- | --- | --- | --- | --- |
| **Viri financiranja - tekoče cene** | **Delež glede na bruto vred. proj.** | **Skupaj v EUR** | **EUR v 2019** | **EUR v 2020** | **EUR v 2021** |
| **Upravičeni stroški** |  |  |  |  |  |
| Evropski kmetijski sklad za razvoj podeželja - EKSRP | 75,80 | 61.054,65 | 43.204,65 | 9.435,00 | 8.415,00 |
| Občina Ravne na K. | 8,09 | 6.513,30 | 5.725,80 | 416,25 | 371,25 |
| Občina Prevalje | 5,84 | 4.700,30 | 3.912,80 | 416,25 | 371,25 |
| Občina Mežica | 6,43 | 5.181,30 | 4.393,80 | 416,25 | 371,25 |
| Občina Črna na Kor. | 3,85 | 3.097,83 | 2.310,33 | 416,25 | 371,25 |
| **Skupaj** | **100,00** | **80.547,38** | **59.547,38** | **11.100,00** | **9.900,00** |

**Tabela 5: Struktura stroškov po posameznih letih za Občino PREVALJE, po stalnih cenah:**

|  |  |  |  |  |
| --- | --- | --- | --- | --- |
| **Tabela: Investicijski stroški - stalne cene (brez DDV)** | **Skupaj v EUR** | **EUR v 2019** | **EUR v 2020** | **EUR v 2021** |
| **Nakup opreme – AED aparati in generatorji** | 9.000,00 | 9000,00 | 0 | 0 |
| **Drugi stroški – delavnice, informativna gradiva, aktivnosti sodelovanja** | 8.490,00 | 3.240,00 | 2.775,00 | 2.475,00 |
| **Skupaj brez DDV** | 17.490,00 | 12.240,00 | 2.775,00 | 2.475,00 |
| **DDV**  | 2.076,80 | 2.076,80 | 0 | 0 |
| **Skupaj z DDV** | **19.566,80** | **14.316,80** | **2.775,00** | **2.475,00** |

**Tabela 6: Viri in dinamika investiranja po stalnih cenah v EUR za Občino PREVALJE, z upoštevanjem DDV**

|  |  |  |  |  |  |
| --- | --- | --- | --- | --- | --- |
| **Tabela: Viri financiranja - tekoče cene** | **Delež v %** | **Skupaj v EUR** | **EUR v 2019** | **EUR v 2020** | **EUR v 2021** |
| **Evropski kmetijski sklad za razvoj podeželja - EKSRP** | **76,00** | 14.866,50 | 10.404,00 | 2.358,75 | 2.103,75 |
| **Občina PREVALJE - Lastna sredstva** | **24,00** | 4.700,30 | 3.912,80 | 416,25 | 371,25 |
| **SKUPAJ** | **100,00** | **19.566,80** | **14.316,80** | **2.775,00** | **2.475,00** |

**Časovni načrt investicije:**

Investicija v nakup AED aparatov in agregatov se bo izvedla v prvem letu izvajanja projekta, torej v letu 2019 zato so tekoče cene enake stalnim cenam.

Delavnice za usposabljanje občanov in druge aktivnosti sodelovanja pa se bodo izvajala vsa tri leta trajanja projekta.

**PREDLOG SKLEPA ODBORA:**

SKLEP 1: Odbor za komunalne zadeve in varstvo okolja Občine Prevalje se je seznanil z dokumentom identifikacije investicijskega projekta Skupaj za varni jutri ter se z njim strinja in ga predlaga Občinskemu svetu v obravnavo in sprejem.

***SKLEP 2: Projekt se uvrsti v Načrt razvojnih programov občine 2018-2021. Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis.***

**PREDLOG SKLEPA ZA OBČINSKI SVET:**

***SKLEP 1: Občinski svet Občine Prevalje se je seznanil z Dokumentom identifikacije investicijskega projekta Skupaj za varni jutri ter ga potrjuje.***

***SKLEP 2: Občinski svet Občine Prevalje pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis.***

|  |  |
| --- | --- |
| Pripravil: |  Župan: |
| **Oddelek za KCG**  |  **dr. Matija Tasič** |

*Priloga: Dokument identifikacije investicijskega projekta Skupaj za varni jutri.*